text:
31 dicembre 2008
Ritrat
30 dicembre 2008
Une sperance pal an che al ven
Video: ai preat la biele stele
O AI PREÂT LA BIELE STELE
O ai preât la biele stele,
ducj i sants dal Paradîs.
Che il Signôr al fermi la vuere
e il gnò ben al torni in paîs.
Ma tu stele, biele stele
va palese il gno destin.
Va daûr di chê montagne
là che al è il gno curisin.
29 dicembre 2008
Interviste su Teleudine/ter
Un grazie e un salût a dute la redazion.
28 dicembre 2008
Consei pe leture: Pinochio
Buine leture cu "Lis baronadis di Pinochio" voltadis par furlan di pre Antoni Beline.
Cjariât di christianromanini
Ps: un grazie al costumist pe maiute e un grazie a la regjiste pe assistence tecniche! =)
27 dicembre 2008
Rat-man a scuele
Un biel progjet pes scuelis.
26 dicembre 2008
Une c***de sul comò
Mi soi ancje indurmidît e mi àn pocât parcè che o ronfavi!
25 dicembre 2008
Bon Nadâl cul Puccipresepi
Ve ca il Puccipresepi e cun di plui in version furlane!
E ringraziant chei mats dai Corona's o auguri a ducj i letôrs dal blog un Bon Nadâl!
24 dicembre 2008
Pinsîr di Nadâl
Pinsîr di Nadâl
Ven jù Signôr
dal to cîl di glorie,
ven a comedâ la nestre storie.
Ven jù Signôr
in cheste puare tiere,
là che a regnin
svindic, fam e vuere.
Ven jù Signôr
a sfantâ la pôre e il scûr,
a morestâ e a sclipî il nestri cûr.
Ven jù ancje vuê
come chê dì a Betlem,
ven a viodi dal puar
e di chel che al zem.
Ven jù in chest mont
simpri plui forest:
dome cu la tô gracie
si podarà meti in sest.
Ven jù Signôr
dal to biel cîl stelât,
ven a viodi dal mont
che al è malât.
Ven jù Signôr
a fânus il grant regâl
dal perdon e de pâs
come tal prin Nadâl.
pre Antoni Beline
23 dicembre 2008
Scjassade a Traversetolo
Regalaitlu a Nadâl
Une biele idee par un regâl di Nadâl furlan!
22 dicembre 2008
O soi "balât"
E vuê mi tocje ancje di lâ a Triest... etciù!
21 dicembre 2008
A proposit di cine
Tal trailer si viôt ancje la nestre scuele!
Trentespagnolets i à dedicât une sintetiche recension, ma ancje al nestri Thermo al à voie di dî la sô plui che sul cine, suntune recension che nancje a mi nol è che mi vedi esaltât. Ma ancje jo come lui, no ai viodût il cine: Thermo, magari o lin a viodilu insiemit, no? =)
20 dicembre 2008
Alc&ce
E la cuviertine no podeve no jessi dedicade al Nadâl.
Par sugjeriments e curiositâts sul gjornalut, si pues scrivi une e-mail a Erika Adami, coordenadore de riviste, ae direzion: adami@lavitacattolica.it
18 dicembre 2008
Il diari di Tosoni
17 dicembre 2008
Dut un cine!
16 dicembre 2008
Marcjât de solidarietât
L'apontament cu la solidarietât al è par domenie ai 21 tor 2 e mieze fint 9 di sere.
Tal prin coment, us met cualchi element di plui par cognossi la iniziative.
15 dicembre 2008
Interviste su TeleUdine/bis
Conciert di Nadâl
L'apontament al è par sabide a lis 20.45 no tal auditorium di Maian, ma TE GLESIE DI MAIAN. Ancje se in glesie al è plui grant, us consei dut câs di rivâ adore parcè che pal solit e rive tante tante int.
Pre Toni su VTC
14 dicembre 2008
13 dicembre 2008
Int di Maian tra i delegâts dal Pdl
O ai viodût che e je ancje int di Maian: viodìn se o ricognossês ancje voaltris cualchidun tra i 61 che il partît (?) al à nomenât. Forsit, ancje se si spietave la fusion di diviers sogjets politics, cualchidun si è za fondût...
Ve ca i nons: Lorenzo Bosetti, Astrid Burelli, Mattia Callegaro, Alessandro Caragnano, Jacopo Chiaruttini, Claudia Collorone, Franco Costantini, Vittorio Covella, Giacomo Crismale, Antonio D’Alfonso, Sergio Dapiran, Giancarlo De Zorzi, Giovanni Di Meo, Bruno Eva, Roberto Facchin, Alvise Faotto, Alan Gadler, Clara Gallosi, Ettore Ganz, Giovanna Iesse, Lauretta Iuretig, Thomas Jansen, Bedel Kobla, Giancarlo Laboranti, Paolo Lazzeri, Chiara Liut, Rocco Lo Bianco, Emanuele Loperfido, Giorgio Maranzana, Livio Maraspin, Sergio Mari, Paola Marsich, Davide Mauro, Franca Montini, Carlo Muset, Francesca Musto, Fernando Padelletti, Gianluca Papallo, Debora Petri, Guido Pilutti, Margherita Plos, Rita Rapotez, Matteo Rizzato, Walter Santarossa, Roberto Santin, Manlio Savorgnan, Adriano Schreiber, Moreno Sfiligoi, Pierpaolo Silli, Walter Stringaro, Andrea Tognato, Raffaella Tomada, Paolo Turozzi, Roberta Vlahov, Natale Zaccuri, Renata Zampa, Roberta Zanet, Gianluigi Zanusso, Denis Zigante, Nevio Zorzetto, Daniele Zotto.
12 dicembre 2008
Lunis a Manià cun Robin Williams par furlan
Ma no dome cine: il nestri diretôr Dree Venier al interviste il professôr Remo Cacitti, autôr di un dai libris insom aes classifichis di vendite dal moment, scrit cun Corrado Augias: “Inchiesta sul cristianesimo - Come si costruisce una religione”. Te interviste il prof. Cacitti al dîs “Glesie Furlane e je une associazion di predis e di laics che e opare tal plen spirt dal ultin Concili Vatican II: e je la glesie – in câs – che e sta tradint chel Concili”.
Dut chest e tant altri si podarà sintî e lei ancje a Manià li de sale “Antonio Centa” dal teatri “Verdi” ai 15 di Dicembar a lis 8 e mieze di sere, cuant che il Comun de “capitâl dai curtìs” al ospitarà la presentazion dal Numar: a intervegnarìn jo, Alex Olivetto, Massimo Garlatti-Costa, regjist e autôr dal documentari "Friûl viaç te storie" che al sarà proietât vie pe serade.
La riviste e je disponibil intes miôr ediculis e librariis. Par savê cemût abonâsi o viodi i numars passâts si pues visitâ il sît www.lapatriedalfriul.org .
Gramatiche fonetiche furlane
Par savê alc di plui, fracait chi.
11 dicembre 2008
Daniele inmò a Rome
Rome, ai 12 di Dicembar
Zornade penze chê di îr. Dopo un cafè otim bevût li dal storic bar Giolitti ufiert dal president dal Fogolâr di Rome Adriano Degano, il grup si è metût in file par jentrâ a Montecitorio. Cui che come me al vîf la politiche cun passion e interès, passâ la soie di chê sale al è stât une grande emozion. Mi soi sentât intun puest centrâl e cun chei altris o ai assistût cun atenzion ai intervents di Franco Frattini, Gianfranco Fini, Renato Schifani e Giorgio Napolitano. A la fin de assemblee la nestre ativiste dal Fogolâr furlan di Santo Domingo, la simpatiche e biele Sandy Gobet e je lade in Rai par une interviste, intant che la segretarie dal Senatôr Ferruccio Saro nus spietave me, Ilaria, Walter e Igor. Nus à fat visitâ lis stanziis dal Senât e dopo nus à compagnât al riceviment cul parlamentâr di Martignà. A lis 4 e mieze dal dopomisdì a son tacadis lis voris li de FAO, ocasion par cognossi i furlan Marco Bravin di Mendoza, Aljandro Borghese di Cordoba, la za nomenade Sandy di Santo Domingo, la venite (ma amie dai furlans!) Sarah Bianquin Chiapinoto di Santa Maria in Brasîl. Tai voi di Sandro Faner dal Fogolâr furlan di Bahia Blanca o ai viodût dute la maravee di jessi rivât pe prime volte in Italie e il desideri di lâ il prime pussibil a Aquilee, tiere dai siei vons. Tal dopomisdì une biele fevelade tra di nô e l'Assessôr regjonâl Roberto Molinaro disponibil a scoltânus e a conseânus. Dopo une cene intun piçul ristorant, une sane durmide par frontâ vuê lis voris di comission e in serade grant gale cun specialitâts regjonâls (di chestis, tantis a son furlanis!).
Di Rome un “Mandi di cûr!”
Daniele Martina
(al continue...)
10 dicembre 2008
La impuartence di une date
Ancje jo o soi convint che par un popul al sedi impuartant vê une date di celebrâ, par ricuardâ e par fâ cressi la cussience (cence però fermâsi dome a une date sul lunari!).
Par dî la veretât une fieste cussì e je za chê dai 3 di Avrîl e mi à fat plasê lei tal comunicât de Provincie che no si tocjarà il valôr e la impuartance di chê date li. Duncje, volint jessi propositîf no mi displâs che si feveli ancje di altris datis e stant che il President Fontanini nol à inmò decidût mi permet di sugjerî la date dai 27 di Fevrâr dal 1511, che za di cualchi an a Radio Onde Furlane a àn batiade Zornade furlane dai dirits e che e cole par ricuardâ il grant riviel contadin de joibe grasse dai 1511 cuant che il popul, vint cjapade cussience de sô fuarce, al à brusât i cjistiei dai siorons di in chê volte che lu oprimevin.
Par lei il comunicât de Provincie di Udin, lait sul prin coment. E voaltris ce proponêso?
Furlan in Argjentine
La Fondazion CRUP
Vie Manin, 15 - Udin
la Universitât dal Friûl - CIRF
Vie Petracco, 6 - Udin
e la CLAPE - Friûl dal Mont
Vie del Sale, 9 - Udin
A àn cetant plasê di invidâUs al incuintri di studi di joibe ai 11 di Dicembar cu ven,
li de sale riunions de Fondazion CRUP di Udin, in vie Manin 15, a tacâ des 11.00 sul argoment:
Fevelâ furlan in Argjentine
Imagjinis e impressions di un viaç di ricercje in Argjentine, in preparazion de tesi di lauree di Sofia Solayne Noboa Feliz in Lenghis e Leteraturis forestis, puartade indevant cu la assistence de Prof. Rizzolatti, diretore dal CIRF.
Sofia, partide ai 9 di Otubar e tornade ai 15 di Novembar di chest an, e à contatât cuasi 150 fameis di emigrâts furlans residents a Buenos Aires, a Cordoba e a Colonia Caroya. Cun lôr, e à compilât un cuestionari di pueste, e regjistrât imagjins e intervistis une vore significativis.
La Sô presince e sarà cetant preseade.
Salûts di rispiet,
Dot. Silvano Antonini Canterin
Prof. Piera Rizzolatti
Siôr Gianpaolo Della Schiava
Segretarie dal incuintri:
CLAPE – Friûl dal Mont
Vie Sottomonte 30
33011 – Dartigne
mail: info@clape.it
sît: www.clape.it
Daniele, un furlan a Rome
Mandi Friûl.
08 dicembre 2008
Scritôrs o letôrs?
Un popul che nol lei, al è dificil che al tachi a scrivi. E je vere che magari autôrs di gale a son za rârs di se: tal articul si ricuarde Pasolini pe poesie, ma si dismentee pre Antoni Beline pe prose. Jo stes no ai rivât inmò a lei ducj i libris che al à scrit pre Toni. Trops di chei che a lei chest blog lu àno za fat? La rispueste a cheste ultime domande e je la rispueste secont me al parcè che i primis leteraris a son in crisi. Fintremai che no si varà un public di letôrs, al sarà dificil vê une cressite. E di chest no si pues fâ une colpe a la int. Ma no si pues sierâ i voi devant de responsabilitât di cui che al à la pussibilitât di produsi. Mi plasarès che ancje i autôrs a frontassin il marcjât dal libri in lenghe furlane e lu fasessin no contentantsi di produsi art, ma spindintsi par promovi la lôr produzion. Nol baste scrivi un biel libri se dopo nissun lu lei. E par tirâ dongje il letôr tocje ingolosîlu, magari prin cun alc di acessibil ancje in tiermins di lungjece e dopo lant a proponi tescj cun snait e cun elements che a podedin plasê ai zovins: tal cine par furlan si à viodût, ma te leterature mi ven tal cjâf Donald dal Tiliment, Niari, il stes pre Toni al scriveve "...et incarnatus est", test teologjic une vore profont e dificil, ma al veve tacât tradusint e proponint al so popul lis flabis di Fedro (il prin lavôr par furlan) o Pinochio o tescj man a man simpri plui articolâts. Dome puartant par man la int pas dopo pas, si podarà vê un public che al cres e al domande simpri plui libri e cun nivel simpri plui grant. Se invezit si bandone la int, no stin a lamentâsi se dopo i premis leteraris no vignaran plui assegnâts.
06 dicembre 2008
Il Presepe di Franco Maschio a Udin
05 dicembre 2008
Interviste su TeleUdine
Un grazie a la redazion di TeleUdine che mi à dât cheste oportunitât.
04 dicembre 2008
Dof su cjarte
A fevelaran la prof.e Silvana Schiavi Fachin, Antonio Buiani e Sandri Carrozzo.
Il dizionari al è in vendite a 48 euros, ma par cui che al va a la presentazion o lu ordene prin des fiestis di Nadâl al è scontât a 40 euros.
03 dicembre 2008
Musiche e Premi Friûl
Teleudine nus conte cemût che e je lade cuntun servizi specific, e invezit chi sul Gazzettino o cjatais l'articul.
Iniziativis di solidarietât
Ve chi il calendari complet.


c: text/html

text:
-C'est marrant, al mi a det il parigjn.
-How funny, al mi a det il londinês.
-Zo to iest? al mi a domandât il polac.
-Y la agua, como se dice? al mi a domandât il spagnûl.
- Frescjo. Hombre. Buino e frescjo.
- Y la cerveza?
- Eh Moretti po. O nin a bevila subit...
Po ben al mi a capît, eh!
Si, enfra duc i forèsç, cuissà par ce câs, o sameín plui ai spagnûi che a duç chei âtis, Goldoni invesit al diseve che 'l furlan al somee al francês.
Che sêtin las âs, o las ôs, las îs o las ês, o vin las ûs plui viertas dai francês che quant ch'a disin cûl a lu strîcin subit e quant ch'a disin couilles a samein ch'a disin cui êsal tant che nô o si domandin: Cui cê?
Mah, al si dîs che i inglês, cirint di fâ las ûs come i francês si sedin metûts a fâ las jûs. Il biel al é che cumó, chês jûs, a son deventadas tant di moda che ducj a si metin a scimiotâ i inglês.
E cussí, non d'é plui ne stàjaris ne stàjares, ne stàjaras né stàjaros ma domo rock and roll.
Scûso, cusín cjarglel: Rock and rùal!
Eco, cumó o podín lâ a bevi un tài e si metín d'acuardi: Moretti? Po ben, cumó ch'a si cjata encja in te Americhe profone de Virgjinia: Moretti si, salute!
-Santé, -cheers, -salud, -prosit, -nasdrovie, a la tô, a la vuestra, a la lôr e la nestra e encja a la mê. Si la mê, encja se achí o bêf di besôl las peraulas a câs ch'a mi vegni four as sîs di buinora quànt che il dí al varès di cricâ ma invesit a son dome i mei dêts che crichin un cun l'âti intant che il cjâf al cîr di finîla cun chesta storia nassuda leínt il dizionari furlan ch’o cjatarês achi :
Bé, sperin di fâ vignî la voja a di cualchi d'un âti!

robotstxt: allowed

filter: keep


text:
Dopo
diviers agns di scuintri dûr cui partîts di oposizion e cu lis
organizazions pe lenghe, il guvier galizian al cîr di sbassâ la
tension sul teme des politichis linguistichis puartadis indenant dal
esecutîf (tes mans de diestre spagnoliste dal PP). Par chest al à
inviât une schirie di incuintris, coordenâts dal segretari gjenerâl
pe politiche linguistiche Valentín García Gómez, cui diviers
partîts rapresentâts intal Parlament de Galizie e cun altris
istituzions che si ocupin di chestis tematichis. Il prin zîr di
incuintris, che si è tignût ai 28 di Mai, al è stât dome
interlocutori. Cundut che si à preseât la volontât di cirî une
strade condividude su la cuistion de lenghe, lis oposizions a àn
ricuardât che al jere stât propit il guvier dal PP a fâ saltâ i
ecuilibris che a jerin stâts cjatâts sul galizian. Se Alternativa
Galega de Esquerda no si è presentade par vie che e domandave un
confront viert cun ducj i sogjets interessâts e no incuintris
bilaterâi, chei altris doi partîts di oposizion – socialiscj e
nazionaliscj dal BNG – a àn domandât di revocâ o almancul di
suspindi il cussì clamât decret sul plurilinguisim che al ven
judicât un pas indaûr rispiet aes politichis par promovi la lenghe
galiziane. Par cumò però, l’esecutîf galizian al à fevelât
dome di cualchi modifiche al test che e sarà presentade in curt in
Parlament.
Font:
Xunta de Galicia, 24/05/13; Galicia Hoxe, 31/05/13


text:
Une
azion direte cu la presince di disinis di personis e la esposizion di
un strisson su la balconade dal palaç de Regjon a Roazhon / Rennes par
domandâ misuris urgjentis in difese de lenghe bretone. Al è ce che
a àn fat ai 26 di Març i militants dal coletîf Stourmonp
Asambles’vit ar Brezhoneg (Lotìn
adun pal breton) cu la poie dai grups Ai’ta, Breizhistance, Breizh
Impact e UDB. Cinc lis azions di fonde domandadis di chestis
organizazions, ven a dî svilupâ la rêt des scuelis bilengâls;
infuartî l’insegnament a imersion; imbastî un spazi setemanâl
par breton su la television publiche; assegnâ une frecuence par
garantî la difusion des radios bretonis; e meti la segnaletiche
bilengâl su dute la rêt viarie regjonâl.
Font:
Le Télégramme,
26/03/16


text:
Ai
27 di Jugn uns vincj militants di Ai’ta!, coletîf impegnât intal
promovi la lenghe bretone te vite publiche, a àn metût in at une
azion rivendicative inte Cité de la
voile, il centri culturâl ricreatîf
dedicât al mâr, de citât di An Oriant / Lorient. Cun di fat, dopo
che il centri al è stât ristruturât dutis lis tabelis e la
segnaletiche par breton a son stadis gjavadis. I militants a àn
ocupât la jentrade de Cité
dulà che a àn metût in sene une sorte di rapresentazion de muart
de lenghe bretone. Une delegazion di Ai’ta! e je stade ricevude dal
diretôr dal centri che al à motivât la disparizion cul fat che a
jerin pôcs i visitadôrs di lenghe bretone e al à dite che in curt
e sarà a disposizion une audio vuide par breton.
Font:
Ouest France,
27/06/15


text:
A son passe 2 milions e 300 mil sterlinis i fonts che il guvier galês al à decidût di dâ intal 2010 a trê organizazions judicadis strategjichis par promovi l'ûs de lenghe galese, ven a dî: Mudiad Ysgolion Meithrin, Urdd Gobaith Cymru e il National Eisteddfod. A comunicâlu al è stât il ministri pal patrimoni culturâl dal Gales, Alun Ffred Jones, che al à declarât che i fonts a permetaran aes trê organizazions di lâ dilunc a garantî a fruts, zovins e adults di davuelzi diviersis ativitâts par mieç dal galês. I fonts a àn vût un aument rispiet al an passât e a saran dâts fûr dal Ufici pe Lenghe Galese.
Font: Welsh Language Board, 04/01/10


text:
Tai
ultins agns al va dilunc a cressi in Scozie il numar di insegnants
cualificâts in stât di insegnâ il e par gaelic. Vie par chest an
scolastic a son 35 chei jentrâts in servizi intes scuelis primariis
e secondariis di prin grât. L’an prime a jerin stâts 30, chest an
che al ven si stime che a saran 37. Il sucès dal percors di
formazion e il cressi dai istitûts là che il gaelic al è doprât
tant che lenghe di insegnament al ven let dal Bòrd
na Gàidhlig, l’ufici pe lenghe
gaeliche, tant che un sburt par lâ indenant cu lis azions imbastidis
tai chescj agns massime tal cjamp de istruzion. Il ministri scozês
pes lenghis, Alasdair Allan, al à dite che gnovis misuris par
infuartî chest percors a saran a disposizion in curt cu la gnove leç
su la educazion.
Font:
Bòrd na Gàidhlig:,
25/01/16


text:
Ai 11 di
Zenâr la Assemblea Nacional Catalana (ANC), organizazion nassude par
sburtâ il procès di indipendence de Catalogne, e à presentâts lis
sôs liniis di azion pal 2014. Cinc lis campagnis che si vûl svilupâ
vie pal an. La prime e à non “Firme un vôt pe indipendence” e e
previôt une racuelte massive di firmis a pro de indipendence
catalane. La seconde, batiade “De disubidience ae sovranitât”,
si fonde sul distac progressîf dal stât spagnûl cun azions tant
che la diubidience fiscâl e suntune rispueste popolâr organizade
cuintri di ogni at des autoritâts spagnolis percepît tant che un
atac ai dirits dai catalans. La tierce campagne, clamade “Un popul
sôl”, e ponte invezit a slargjâ la maiorance sociâl a pro de
indipendence. La cuarte aree di azion, “Il paîs che o volìn”, e
previôt di coinvolzi istituzions, organizazions e citadins par che a
puartin lis lôr ideis su cemût che e varà di jessi la gnove
Catalogne indipendente. L’ultin dai progjets al è stât batiât
“De Catalogne al mont” e al previôt une campagne diplomatiche
internazionâl par favorî il ricognossiment di un stât catalan
indipendent. Cun di plui, tra i 11 e i 12 di Zenâr, si à za vude la
prime des azions di racuelte di firmis pe indipendence cun 700 ponts
di racuelte e 3 mil volontaris impegnâts ator pe Catalogne e cuntune
rispueste popolâr judicade de ANC une vore buine.
Font:
VilaWeb, 11/01/14; ANC, 13/01/14


text:
Il
Consei Sami, che al met adun lis organizazions principâls di cheste
comunitât che a operin in Norvegje, Svezie, Finlande e Russie, al à
inviât i prins pas par meti sù un ufici di rapresentance a
Bruxelles. “O vin bisugne di jessi plui visibii pai politics
europeans – e spieghe la presidente vicjarie dal Consei Sami,
Christina Henriksen – par vie che la UE no mostre masse interès pe
dimension umane de regjon artiche”. In buine sostance, a disin i
rapresentants de comunitât sami, lis politichis europeanis a son
centradis su la estrazion petrolifare, su la ricercje sientifiche e
su la tutele de faune di cheste aree, ma no tegnin cont de presince
dai sami che a vivin di secui ta chestis tieris e che a àn svilupât
stîi di vite e un rapuart cul ambient che Bruxelles nol ten in
nissun cont.
Font:
Barents
Observer,
29/10/14


text:
Troll
Troll - intal zergon di internet, e in particolâr des comunitâts virtuâls tant che newsgroup, forum, listis di pueste eletroniche, chatroom o intai coments dai blogs – si clame cussì un individui che al interagjìs cu la comunitât mandant messaçs provocatoris, iritants, fûr di teme o ancje dome stupits, al fin di disturbâ i scambis normâi e in argoment. Dispès l’obietîf specific dal troll al è causâ une cjadene di ofesis; une tecniche comune e je chê di cjapâ posizion in mût plateâl, superficiâl e arogant suntune cuistion za tant discutude (e tant plui insot), massime dulà che la cuistion e sedi za tâl di dismovi facilmentri tensions sociâls (tant che une vecje “vuere di religjon”). in altris câs, il troll al interven ancje dome in mût stupit (par esempli fasint l’inocent e chel che nol sa), cul fin di meti in ridicul chei utents che, no capint la nature dal messaç dal troll, si sfuarcin di rispuindi par fîl e par pont. Un troll une vore tegnôs e fastidiôs al pues pardabon avilî chei altris utents e causâ la fin di une comunitât virtuâl. Se invezit un troll al ven ignorât (in gjenar e je la cuintrimisure che e da plui risultâts), pal solit al scomence a mandâ messaçs simpri plui ofensîfs o provocatoris, cirint di stiçâ une reazion, po dopo al bandone il grup.


text:
30/07/09
Ancje il Boss al fevele furlan!
02/07/09
Cui ti dîs di no par une ore?
Ai 30 di Jugn, ospit a Radio Spazio 103, il president de Zonte regjonâl Renzo Tondo al à declarât che il fat che il 64% dai gjenitôrs al vedi domandât di vê la lenghe furlane a scuele nol è masse significatîf. Il president de Regjon al à marcât di no jessi dacuardi cu la posizion dal condutôr su cheste cuestion e al à dite: “Se ti rive a cjase la letare 'vûstu il furlan?' Tu disis sì. Cui ti dîs di no par une ore... Nol è... [indicatîf]. Se tu fasis la stesse domande 'vûstu l'inglês o il todesc' ti disin di sì...”
Achì però no si fevele di sondaçs di opinion, ma des domandis fatis dai gjenitôrs al moment de preiscrizion. Che al vûl dî che, daûr de legjislazion dal stât (482/99), lis scuelis a àn di garantî almancul ai fîs di chestis personis l’insegnament de lenghe proprie dal Friûl. O pensìn che, tant che massim rapresentant istituzionâl di cheste Regjon, Tondo al varès di mostrâ plui atenzion pe volontât dai citadins e di ativâsi par che lis leçs a sedin rispietadis, ancje tal câs che nol sedi dacuardi cun lôr. Cul stes sisteme, si podarès dî che il fat che Tondo al sedi president de Regjon nol è masse significatîf; se ai furlans i fos stât domandât se a volevin president Obama o la Merkel la percentuâl di preferencis e sarès stade compagne...
Ancjemò une note prime di finî. La frase dal president de Regjon, inte version de ANSA par talian, e devente: “non vuol dire nulla; se la domanda fosse stata per l'inglese la percentuale sarebbe stata identica se non superiore.” Se no si è nancje bogns di fâ une traduzion cussì semplice e je propite vere che al covente plui furlan a scuele...


text:
23/02/13
La rispueste de "Patrie" ai tais de Regjon
achì, a àn decidût di fâ front a cheste situazion cuntune revision radicâl dal progjet grafic dal gjornâl. Par scuvierzi la gnove muse de La Patrie dal Friûl e par resonâ sul avignî dal gjornâl l'apontament al è vuê, sabide ai 23 di Fevrâr, a 5 dopodimisdì alì dal bar dal cine Visionario a Udin (vie Asquini). Di là dai sfuarçs impuartants che si cîr di svilupâ par mantignî piadis lis vôs de informazion par furlan e par sloven e je aromai sante scugne une gnove politiche linguistiche a nivel regjonâl.
Nessun commento:
Iscriviti a: Commenti sul post (Atom)


text:
Chi disot si propon il test dal comunicât dât fûr de Çampe indipendentiste basche (Ezker Abertzalea) in mert ae aprovazion dal document “Zutik Euskal Herria” (Paîs Basc in pîts) . La version integrâl dal document si pues cjatâle achì.
Ta cheste fin di setemane, la Çampe indipendentiste basche e à clamât adun lis sôs assembleis teritoriâls di Araba, Bizkaia, Gipuzkoa e Nafarroa, tirant dongje uns 600 militants indipendentiscj in rapresentance dai passe 270 comuns là che intai ultins mês la Çampe indipendentiste basche e à davuelt il so procès di discussion interne. Cun chestis assembleis teritoriâls la Çampe indipendentiste basche e à puartât insom la discussion là che e à decidût la sô strategjie politiche.
Intant di chestis assembleis i militants a àn fate une analisi de situazion politiche intal Paîs Basc (Euskal Herria) e si à esaminât il procès di discussion interne che al à puartât a decidi la planificazion politiche de Çampe indipendentiste basche pal 2010. Ae fin, lis assembleis teritoriâls a àn fate buine la risoluzion “Zutik Euskal Herria” (Paîs Basc in pîts) che e met adun lis conclusions dal dibatit e la scomesse politiche de Çampe indipendentiste basche. Chi disot a son presentâts i ponts plui impuartants di cheste risoluzion:
1. La fase politiche che Euskal Herria e je daûr a vivi e je chê dal cambiament politic che al à di jessi fat par mieç dal procès democratic. Une volte creadis lis condizions pal cambiament e sarà la ore di metilu in vore. Duncje, l’obietîf di cheste fase politiche al è permeti chest cambiament politic cul rivâ a di une suaze democratiche che e ufrissi lis fondis par che intal nestri paîs ducj i progjets politics a puedin jessi difindûts e metûts in vore. Di maniere di rivâ cussì a di une pâs salde e continuative par Euskal Herria. Acetâ cheste scomesse di cambiament e à domandât e e domande che ancje nô o vedin di cambiâ.
2. La Çampe indipendentiste basche si cjate denant la oportunitât di un cambiament politic vêr, la oportunitât di superâ il cicli atuâl e di vierzint un altri che al sedi pardabon democratic. Cumò, duncje, la sfide e je chê di passâ cheste puarte vierte a fuarce di agns e agns di lote e di lavôr e meti in at il cambiament politic. A son condizions politichis e sociâls suficientis par fâlu.
3. O confermìn il nestri impegn pal ûs di percors e di mieçs che a sedin dome politics e democratics. A son chescj i mieçs che a permetin la mobilitazion popolâr che e covente e la unitât di azion des fuarcis democratichis e progressistis dal paîs che a son la garanzie, il motôr e la jeve par vierzi e par puartâ indenant il procès democratic. Procès democratic che al à di davuelzisi in assence totâl di violence e cence interferencis, poiantsi sul dialic e su la negoziazion tra lis fuarcis politichis daûr dai principis dal senatôr Mitchell.
4. Une union largje di fuarcis che a doprin dome la lote di masse, istituzionâl e ideologjiche e je la fonde par puartâ il Stât sul teren dal confront libar e democratic di ideis e progjets politics, e podê cussì rivâ a di une situazion dulà che i citadins bascs in maniere libare, pacifiche e democratiche a cjapin lis decisions che a vuelin sul lôr avignî.
Par chest, alore, o invidìn la societât basche e lis fuarcis progressistis, democratichis e popolârs dal paîs, tal rispiet de storie, de personalitât e des carateristichis di ognidun, a dâsi dongje par rindi chest procès ireversibil. O indrecìn ancje un apel ae comunitât internazionâl par che e poi chest procès.
O sin convints che su chest troi e par mieç dal lavôr in comun e la mobilitazion popolâr, i prossims mês nus permetaran di fâ altris pas indenant e di meti in vore gnovis situazions che a rindin chest procès ireversibil.
EZKER ABERTZALEA,
ai 15 di Fevrâr dal 2010


text:
La Cort europeane pai dirits umans e à ricognossût la validitât dal matrimoni di María Luisa Muñoz fat cul rît des “gnocis gjitanis” e, duncje, ancje il so dirit di vedue a tirâ la pension dal om. Il stât spagnûl, di fat, nol ricognòs la validitât di chest rît e al dinee i dirits civîi leâts al matrimoni a cui che si à sposât ta cheste maniere. La sentence dal tribunâl european, duncje, e vierç la strade ai rom che si cjatin intune situazion similâr a chê vivude di María Luisa Muñoz. Intant, intal stât spagnûl, si è daûr a lavorâ par un test di leç par domandâ perdon ai rom dal paîs pai maltrataments, pes discriminazions e pes violencis che a àn vût di patî. E je dal 1499 la prime leç spagnole che e interven in maniere discriminatorie cuintri dai rom, che a son stâts considerâts ad in plen come citadins spagnûi dome intal 1978.
Font: Unión Romaní, 25/01/10


text:
In Friûl un cuotidian locâl – forsit in graciis di une sponsorizazion? – al à stiçât une polemiche in cont dal fat che Nutella e à tacât a dâ fûr etichetis «in dialetto» (lis clamin cussì, ancje chês par furlan).
Cul pericul di fâ il zûc dal cuotidian e de Nutella, o documentìn la cuistion ancje dentri dal nestri blog, cjapant sù un artcul cjatât in rêt che al sclarìs l’argoment e al invide a stâ in vuaite
e… a stâ cuiets cence colâ te vuate di cheste arme «di distrazione di massa».
Keep calm e freìnsi de Nutella!
Che al sedi Paolo Villaggio o che e sedi la Nutella, par solit i furlans si fasin menâ pal boro, massime in gracie de stampe locâl, che – nomen omen – e à chê tal so dna: par esempi cuntun abûs di ‘piccola patria’ e ‘friulanisti’, magari ancje cualificâts tant che puriscj o cun problemis di digjestion…
Keep calm! E provìn a meti i numars i colone:
a) il furlan al è une lenghe, che al sarès ben che e fos doprade normalmentri (o ancjemò miôr: che al è ben e al conven che e vegni doprade normalmentri);
b) la Nutella e je un prodot che i covente fâ campagnis gnovis par promovisi (ancje parcè che al somee che e sedi daûr a pierdi cuotis di marcjât);
c)Nutella e à cjatât chê des lenghis ‘altris’ e dai dialets – ancje se par Nutella a son ducj ‘dialetti’ e vonde…
View original post 243 more words


text:
BUNDÌ,
O sin i fruts e lis frutis des classis cuintis de scuele primarie Candotti di Codroip.
O varessin voie di fâti cualchi domande.
DOMANDIS
Di dulà vegnistu?
Di cuâl paîs da la Afriche vegnistu?
Di cuant sêstu in Italie?
Cemût sêstu rivât in Italie?
Trops agns vevistu cuant che tu sês vignût in Italie?
Ti plasie la vite in Italie?
Ti plasial il Friûl?
Parcè tu sêstu vignût in Friûl?
Di trops agns sêstu in Friûl?
Dulà sêstu a stâ?
Di cuant âstu imparât a fevelâ par furlan?
Cuant âstu scomençât a tabaiâ furlan?
Tropis lenghis sastu?
Ce lavôr fâstu?
Ti plasial il to lavôr?
Isal un lavôr impegnatîf?
Sêstu un DJ o un presentadôr ta la radio?
Cuant âstu scomençât a lâ in radio?
Cemût isal lavorâ ta la radio ?
La prime volte ta la radio cemût jerie?
Ce program di radio ti plasial?
A ce program partecipistu?
âstu partecipât a programs televisîf?
Sêstu cognossût?
Sunistu un strument?
Ce musiche ti plasie?
Âstu cualchi animâl?
âstu cualchi hobby?
Ce fâstu intal timp libar?
âstu une morose?
Saie ancje je il furlan ?


text:
Rispuindi a lis domandis dopo vê let doprant la pagjine dal diari:
Cui isal Indrì IV?
Dulà vuelial passâ Indrì IV par traviersâ lis Alps?
Cui lu lassie passâ?
Cui isal Siart?
Ce nassial ai 3 di Avrîl dal 1077?
Luca Malisan al à piturât i dissens di
chest libri
che al conte la storie di Indrì IV blocât a Pavie e...
LUNIS AI 6 di AVRÎL
Celebrazion uficiâl de Fieste de Patrie
CIVIDÂT
Aes 10.30 (Domo di Sante Marie Assunte) – Sante Messe par furlan celebrade dai rapresentants des trê Diocesis dal Friûl
Aes 12.00
Leture de Bole dal Imperadôr Indrì IV. Intervents des autoritâts e esibizion dal coro dai fruts “Antony David Liberale” cun cjants par furlan
Tal cas di brut timp la celebrazion si tignarà inte Glesie di S. Francesc
Tal dopodimisì – Il tradizionâl “Zûc dal truc” cun animazions intes placis de citât


text:
I fruts des classis tiercis a produsin gif animadis par Pasche.
Dal progjet in cubie:
"La fabriche dai ûfs" di Marco e Sabrina
"Buine Pasche" di Rachele e Valentina
"Buine Pasche" di Marissa e Giulia
"Il poleçut" di Gianluca e Alex
"Vierzi un ûf" di Giacomo e Lucas
"Buine Pasche" di Matteo, Gabriele e Giacomo P.
"Buine Pasche" di Sara e Jasmine
"Buine Pasche" di Fabio e Ayoub
"Buine Pasche" di Riccardo e Giulia
"Il dinosaur" di Mattia e Zouhair
"Buine Pasche" di Daniela e Eleonora
"La cjampane" di Francesca e Virginia
"I ufs di Pasche" di Davide e Mattias
"Il cunin che al salte" di Nicolas e Filippo
"Buine Pasche" di Giosuè, Mattia e Samuele (assent inte prime part dal lavôr)
"Buine Pasche" di Linda e Matilda
"Buine Pasche" di Agnese e Rahima
"Buine Pasche" di Adele e Emma
"Ûfs di Pasche" di Amelina e Aurora
"La cjampane" di Amanda e Catalina
"Buine Pasche" di Riccardo e Nicolò
"Il cunin" di Giorgio e SimonePio
"L'uf di Pasche" di Daniel e Davide
"Buine Pasche" di Riccardo F. e Chiara
"Buine Pasche" di Ajsel e Shazija
"Il poleçut" di Alessia e Michele V.


text:
Ai
16 di Mai a son stadis presentadis a Bilbo / Bilbao lis
racomandazions pai ents publics metudis jù de comission speciâl dal
guvier de Comunitât Autonome Basche su la presince e l’ûs dal
euskara tes tecnologjiis de informazion e de comunicazion e, massime,
su internet. Si trate di liniis che a son indreçadis però ancje ai
professioniscj dal setôr. In dì di vuê l’euskara si cjate in
44esime posizion tra lis lenghis di navigazion in rêt cun diviersis
rêts sociâls e imprescj za disponibii par basc tant che Facebook,
Google, Firefox, Wordpress e v.i. Fevelât di nancje un milion di
personis, l’euskara al è però tra lis 33 lenghis dal mont plui
dopradis su Twitter e si cjate in 31e
posizion par vôs disponibilis su Wikipedia. Si partìs duncje dal
fat che la lenghe basche e je in buine salût ta chescj cjamp, ma che
si pues e si à di fâ miôr e di plui. Dodis lis racomandazions
svilupadis de comission dal guvier che a van de incressite de
presince de lenghe sui mieçs audiovisîfs, tai videozûcs, tai sîts
di interès public e su Wikipedia al aument di imprescj, aplicazions
e rêts sociâls disponibii par basc. Par chel che al rivuarde i
jutoris publics si invide a invistî prin di dut dulà che si àn
inzornaments continuatîfs e contignûts origjinâi par euskara. Si
previodin po controi su lis tecnologjiis dopradis, colaborazions cu
lis impresis dal setôr e incentivazions a doprâ licenzis libaris.
Tes
stessis zornadis si à ancje presentât lis ultimis gnovis sul
tradutôr automatic metût a disposizion sore nuie dal guvier de
Comunitât Autonome. Dongje des traduzions dal spagnûl al basc, dal
basc al spagnûl e dal inglês al basc, si à zontât cumò ancje chê
dal basc al inglês. Dentri de fin di chest an che al ven invezit si
previôt di slargjâ la ufierte ancje cu la version francês –
basc. Tra lis novitâts si à po la disponibilitât dal tradutôr su
dispositîfs mobii Android e iOS, e l’acès libar al catalic dal
lessic multilengâl doprât pal tradutôr.
Font:
Habe,
16/05/16;
Diario Vasco, 18/05/16


text:
Joibe ai 2
di Mai i citadins de Cornualie, piçule nazion celtiche cjapade
dentri intal Ream Unît, a son lâts a votâ par decidi i lôr
rapresentants intal Consei teritoriâl. Il grup di elets plui numerôs
al è chel dai indipendents cun 37 conseîrs, cuatri in plui de volte
stade. Subite daûr a rivin i liberâi democratics che cui lôr 36
elets, doi in mancul des ultimis elezions, a passin denant dai
conservadôrs che dai 49 conseîrs de legjislature stade a son colâts
jù a 31 elets. Di cheste pierdite massive di consens a profitin un
pôc ducj i partîts, dai laburiscj che a otegnin 8 conseîrs ai
populiscj dal UKIP che a ‘nt cjapin 6, dai verts che a otegnin un
elet ai nazionaliscj dal Mebyon Kernow che a puartin a 4 il numar dai
lôr conseîrs, un in plui de volte stade.
Font:
BBC, 03/05/13


text:
Al
è stât presentât intal Parlament de Galizie, prime de sô
aprovazion definitive de bande dal esecutîf, il plan 2015/2020 par
promovi il galizian intal tiessût economic de comunitât. Il
document al previôt 84 intervents par incressi l’ûs e la
visibilitât de lenghe ta chest setôr. Si trate dal prin plan
linguistic che il guvier de Galizie al svilupe pal compart economic
cun chê di creâ la cussience che l’ûs dal galizian al pues
favorî lis relazions lavorativis, comerciâls e bancjariis, di
incressi l’ûs de lenghe ta chescj cjamps, e di stiçâ i
consumadôrs a domandâ prodots etichetâts par galizian. Par chest
si previodin percors di formazion linguistiche specifics, ponts
informatîfs pes impresis, incentivazion pes etichetis in lenghe
proprie, campagnis promozionâls e certificazions di cualitât ancje
pe lenghe.
Font:
Lingua.gal,
29/12/15


text:
Lis contis de san Valentin
Un, doi, trê, dimi cemût che tu contis e ti disarai…
Il prin câs al jere stât chel di July. Une che a jere lade in Americhe a 17 agns e alà, dîs agns prime che a rivin in Europe, a veve lavorât pes Pagjinis Zâlis e a veve cussí ben lavorât che a jere stade mandade a tenzi di zâl dutis lis pagjinis telefonichis de Europe. Siché, dopo le Svezie, le Gjermanie, il Lussemburc, le Danimarche e le France a cognosseve sîs lenghis e ancje cualchi dialet ma cuant che a veve di contâ, se no stave atente a i vignive simpri di contâ in te sô marilenghe : Een, twe, drie, vier e vie indenant e al é cussí che il so sex friend al veve savût che le sô Gjuliete a jere Olandês e si clamave Juliette Van den Belle. Cun tun non cussí a nol podeve che metissi a fâ il Romeo e pe san Valentin a le veve puartade a Verone.
Il secont câs al é chel di Dolly.Dopo vê studiât il talian, a rivave a fâsi passâ par taliane inmó prime di rivâ in Friûl ma cule bocjute che veve e le frizzute che lassave indovinâ a jere finide in France indulà che a veve pierdût l’acent. Tal iet. Si, parcé che nondé nuie di miôr che il iet
par pierdi i acents e imparâ lis lenghis. Cussí, jenfri il rus obleatori dal pre-pereistroika, il furlan provisori dal sex friend dal dopo France, a varès podût contâ par talian, francês, furlan o rus ma invezit a contave in te sô lenghe mari: Ras, twa, czy, cztery, pienzc e al é cussí che al veve savût che a jere polache e che in veretât si clamave Dorota Nowydomu. Nowydomu ? Ah si, No volevial dî Casanova in polac ? E vie lôr a Vignesie pe san Valentin !
Il tierç câs al é ancje l’ûltin, a i veve dite. Ma jê a no veve capît. Cemût spiegaial? Le sô emozion a jere cussí grande che si le indovinave sot de cinturie. Alore impaçât al veve mitût sù un algoritm micidiâl par podê lâ fûr cun jê. A i veve domandât se a podeve fâi trê domandis. Trê domandis ? Parcé ? A i someave strani ma tant a no riscjave nuie e a veve acetât. Alore lui fasint fente di nuie a i veve domandât :
- Prometistu di rispuindi par si o par no aes dôs domandis che mi restin da fâcji ?
E jê a veve rispuindût di si. Daspó lui a i veve dite :
- Se le seconde e le tierce domande a son compagnis e a é cheste : - Eva, votu vignî fûr cun me ? Rispuindarastu ae seconde compagn che ae tiarce ?
Eva a veve rispuindût di si, po si jere corete e a veve rispuindût di no ma a si jere inacuarzude che a podeve rispuindi par si o par no ma il risultât al jere simpri compagn parcé che se a rispuindeve si ae seconde al voleve dî che al jere si ancje ae tiarce e se rispuindeve di no ae seconde, al voleve dî che a rispuindeve di si ae tiarce, alore a jerin finîts al ristorant par viodi se il zuc al podeve lâ indenant e al é alà che al veve savût che raz in rus al si diseve come in polac e che al voleve dî un. Un cê ?
- Cin cin, al veve dite par taiâle curte.
- Nasdarovie, a i veve rispuindût jê.
Po, pe prime vôlte in te sô vite al veve capît che nol veve plui voie di zuiâ a fâ il Casanova o il Romeo ma juste sei l'Adam di Eve.
-Piervin raz, le prime vôlte. Lu veve capît ae prime bussade. Po ancje ae seconde e jenfri lis pausis a jerin vignûts fûr ducj chei altris numars. In dutis lis lenghis. Ancje par furlan. E al é cussí che al é lât a dâ il so da, venastâi il so sí, par maridâle.
Di sigûr che ancje chest an e varan alc da contâsi pe san Valentin.
Uno, due, tre, dimmi come conti e ti diró…
Il primo caso é succeduto con July. Una ragazza che era emigrata in America a 17 anni e là, dieci anni prima che arrivino in Europa, aveva cosí ben lavorato per le pagine gialle chef u mandata in Europa per tingere di giallo tutte le pagine che poteva trovare nelle compagnie telefoniche. Cosí, dopo la Svezia, la Germania, il Lussemburgo, la Danimarca e la Francia, aveva imparato 6 lingue e anche altri dialetti ma quando doveva contare, se non faceva attenzione contava sempre nella sua madre lingua e cioé : Een, twe, drie, vier e via dicendo. Cosí il suo sex friend aveva saputo che lei era olandese e che si chiamava Juliette Van den Belle e che con un nome cosí non poteva che a mettersi a fare il Romeo e per la san Valentino la portó a Verona.
Il secondo caso é quello di Dolly.Dolly sapeva parlare cosí bene l’italiano che poteva farsi passare per italiana ancora prima di arrivare in Friuli. Con la boccuccia che aveva e quello che lasciava indovinare altrove, peró finí prima in Francia. Lí perse l’accento. Nel letto. Si perché non c’é niente di meglio che il letto per perdere gli accenti ed imparare le lingue. Cosicché, col russo obbligatorio del preperestroika ed il friulano provvisoirio del dopo Francia avrebbe potuto contare in italiano, francese, friulano o russo ma invece contava cosí : Ras, twa, czy, cztery, pienzc ed é cosí che il suo sex amico seppe che lei era polacca e che si chiamava Dorota Nowydomu. Nowidomu ? Ah, si, Casanova in italiano. E per la san Valentino la portó a Venezia.
Il terzo caso é anche l’ultimo. Cercó di spiegarglielo ma lei non capiva. L’emozione lo impediva forse di parlare ma si vedeva molto bene sotto la cintura. Comunque doveva uscire con lei e doveva trovare uno stratagemma. Trovó un algoritmo che ancora oggi serve a tutti i timidi che non sanno come fare per uscire con una ragazza.
Gli chiese se poteva fargli tre domande.
3 Domande ? Strano, ma comunque lei accettó.
La prima domanda, disse, é questa :
-Prometti di rispondere alle due domande seguenti con si o con no ?
-La seconda e la terza domanda sono uguali ed é questa : Eva, vuoi uscire con me stassera ?
Dimmi allora, risponderai alla seconda nello stesso modo che alla terza ?
Lei rispose di si, poi di no, poi infine si accorse che qualsiasi fosse la risposta s’era fatta fregare. Veramente fregare ? Ma no, uscirono insieme per vedere quanto potevano ancora giocare insieme. Al ristorante, al primo bicchiere lui disse cin cin, mentre lei diceva Nasdarovie. Oddio, ancora una polacca, pensó lui. Ma no, a parte il raz che voleva dire uno nelle due lingue, tutto era differente. Piervin raz, cioé prima volta. Per la prima volta lui non gli interessava più di sapere di che nazionalità era né di giocare a fare il Casanova o il Romeo ma solo ad essere l'Adamo di Eva. Lo capí al primo bacio e il secondo lo confermó. Tra le pause tutti i numeri uscirono fuori uno a uno ed é cosí che finí per dare il suo da, cioé il suo sí quando si sposarono.
Sicuramente che per questa san Valentino avranno ancora molto da raccontarsi.


text:
Intes prossimis elezions pe Assemblee de Corsiche, in program tal mês di Març, si varà une liste autonomiste unitarie che, pal moment, e viôt adun il Partît de Nazion Corse (PNC) e la formazion Insieme. La gnove e je stade comunicade intant di une conference stampe che si è davuelte ai 23 di Zenâr là che i rapresentants dai doi sogjets politics a àn ancje invidât altris grups politics nazionaliscj e progressiscj a dâsi dongje ta chest gnûf progjet. Il prin spazi di elaborazion politiche unitarie si è davuelt ai 30 di Zenâr e, in curt, si metaran adun il program eletorâl e la liste dai candidâts. Daûr dai sondaçs fats fin cumò, une liste autonomiste unitarie e à sperance di passâ il 10% des preferencis e, duncje, di rivâ a passâ ancje al secont turni eletorâl. Ancje i partîts indipendentiscj cors a àn decidût di presentâsi aes elezions di Març cuntune liste unitarie.
Font: Món Divers, 25/01/10; PNC, 23/01/10


text:
.
06 ott 2010
Jude tradutôr o Gjude traditôr? Jude traduttore o Giuda traditore?
Cumò o vin il Jude che nus permet di tradusi cualsisedi test talian in vêr furlan. Provait cun semplicitât lant intal sît.O meteis un test, o faseis un click e il vuestri test al aparìs sot par furlan.
Se dopo o dubitais su ciertis peraulis, o doprais il dizionari.
Vêr furlan? Avonde vêr, dome che o scuignarês cognossi un tic il furlan par podê voltâ ce che il Jude nol à capît. Esempli dal test chi ai mitût par talian e dal test che mi é vignût fûr:
-Adesso abbiamo il Jude che ci permette di tradurre qualsiasi testo italiano in vero friulano. Provate semplicemente andando nel sito.
Inserite un testo, fate un click e il vostro testo appare sotto in friulano.
Seppoi dubitate su certe parole, usate il dizionario.
Traduzione Jude:
Cumò o vin il Jude che nus permet di tradusi cualsisedi test talian in vêr furlan. Provadis cun semplicitât lant intal sît.
Metudis un test, fadis un click e il vuestri test al aparìs sot par furlan.
Se dopo dubitait su ciertis peraulis, dopradis il dizionari.
Il jude s'inceppa dunque nel coniugare ma aiuta comunque a tradurre senza errori una buona parte del testo (Un po come il traduttore google). Adesso aspettiamo la nuova versione che vi permetterà forse di partecipare ai concorsi di letteratura friulana:-) Aggiungo nella colonna di destra il link del Jude.
Jo invezit o spieti le version par voltâ il gno furlan par talian che achi tal blog mi fasarès sparagnâ cualchi minût. Intant
.
Scrit dal Mario Sommarti A l'ore juste: 04:53
Etichetât: Friuli, Lenghe/lingua
Nessun commento:
Iscriviti a: Commenti sul post (Atom)


text:
La Polonie e je il vincjecuatresim stât membri dal Consei de Europe a ratificâ la Cjarte europeane pes lenghis regjonâls o minoritariis. Cun chest pas, il stât polac si impegne a garantî i dirits linguistics di fonde di 15 comunitâts minoritariis che a vivin dentri dai siei confins, ancje se a vegnin dividudis in grups diviers. In particolâr, si ricognòs tant che lenghis di minorancis nazionâls: armen, belarùs, cec, ebraic, lituan, rus, slovac, todesc, ucrain e yiddish. A karaim, tatar, romanès e ruten, invezit, ur ven ricognossût il status di lenghis di minorancis etnichis. In fin, il cassubi al ven considerât lenghe regjonâl. La ratifiche e tacarà a vê efiets legâi cul prin di Jugn di chest an. A son diviers i stâts dal Consei de Europe che no àn ancjemò ratificât la Cjarte, tra chescj Italie, France, Grecie e Turchie.
Font: Eurolang, 24/02/09; Nationalia, 25/02/09; Council of Europe, 02/2009


text:
La
organizazion Cymdeithas yr Iaith Gymraeg
(Societât pe Lenghe Galese) e à lançât une campagne par sburtâ
il guvier che al jessarà des prossimis elezions galesis a invertî i
tais decidûts dal esecutîf in cjarie pal progjet di promozion dal
ûs de lenghe proprie tra gjenitôrs e frutins. Cul mês di Avrîl,
di fat, al è stât sierât il progjet Twf
e al so puest si à inviade la iniziative Cymraeg
i Blant (Galês pai frutins) che e à
però une disponibilitât di 200 mil euros in mancul dal progjet
precedent e che e lasse cence servizi diviersis provinciis dal Gales.
La poie al ûs de lenghe proprie in famee tai prins agns di vite dai
fruts al deve un grues contribût ae cressite dal galês, e spieghe
la Cymdeithas,
e duncje no si pues no cjalâ cun preocupazion la disparizion di
chest servizi in diviersis areis dal paîs.
Font:
Cymdeithas yr Iaith Gymraeg,
11/04/16


text:
Nassût
intal 2009 de union tra diviers grups de çampe rivoluzionarie
ocitane, il moviment Libertat! al è daûr a inviâ un procès di
rifondazion. Il prin pas al è in program il prin di Mai intun cjamp
politic che si davuelzarà a Pau. La decision e diven de dibisugne di
analizâ i mudaments che si àn vûts ta chescj agns dentri dal stât
francês a partî de capacitât di atrat de diestre ultranazionaliste
ancje intai confronts des classis popolârs. A front di tancj temis
di frontâ a son dai elements di fonde che a restaran di riferiment,
a partî de capacitât di meti dongje la lote pe autodeterminazion de
Ocitanie cu la difese dai siei dirits sociâi, linguistics e
nazionâi, e dai leams cu lis lotis di liberazion di chei altris
popui.
Font:
Jornalet,
19/04/16


text:
Un puestut par fevelâ de mê grande passion di simpri, la archeologjie, ma no dome...
mercoledì 5 ottobre 2011
Gjite cun Glesie Furlane!
O sin partîts un groput di personis in coriere di Vençon, intune matine frescje ma plene di soreli, ae volte dal pas di Mont Crôs di Cjargne: par me e jere la prime volte che o fasevi cheste strade e o scuen dî che za dome chest e je une emozion uniche! La strade che si sberdee jenfri lis montagnis intune spirâl simpri plui alte che e met bardabon i brivits! Subit dilà dal pas o sin jentrâts in tiere austriache, ma si sint une cierte sugjestion a savê che ancje li secui indaûr si scoltave la peraule dal patriarcje di Aquilee, a cussì tancj (e in chê volte inmò di plui) km di distance.
La prime tape e je stade Aguntum, une citadine che sot di se e tapone ancjemò une vore di rescj romans, segn di une frecuentazion di chel lûc za te epoche che e va dal I al VII secul dopo di Crist. Chi o vin visitât il museu archeologjic di gnove fate, bielin, ma lassaitmi dî, no mi à plasût il sisteme di ricostruzion dai rescj gjavâts fûr.
In bande dal museu di fat a son i scavos de antiche citadine cu lis termis, lis stradis, il foro e ancje une cjase tipiche de epoche; po ben, fâ archeologjie nol vûl dî "fâ sù parsore de robe vecje" ma valorizâ ce che al è za. Un pôc come che si viôt tal palaç di Cnossos a Crete, un "scempio" di ce che invezit la archeologjie e varès di tutelâ!
Dut câs e je di bande lôr la volontât di valorizâ ancje chel pôc che si à.
Cjamine che ti cjamine nus è vignude propite fam, e cussì si sin inviâts viers la tant insumiade "pause pal gustâ", intun puest bielonon che al cjalave sot dute la valade di Lienz!
Tal dopomisdì invezit o sin rivâts a Lavan, dulà che si cjatin i rescj di une glesie di fate tipichementri aquileiese! Chi pre 'Sef (de plêf di Guart) nus à ben spiegât la plante dal edifici e il so disvilup, emozionant.
Chi sot te foto si viodin i rescj de glesie, un puest che al merite visitât ancje pal contest dulà che si cjate, cuntune viste bielonone e une pâs incredibile.
P.S. al rientro no podeve mancjâ une soste par une birute prime di tornâ a passâ il confin! ;)


text:
Un puestut par fevelâ de mê grande passion di simpri, la archeologjie, ma no dome...
giovedì 10 marzo 2011
Cunvigne Aquilee...e auguris!
La cunvigne, metude adun de Soreintendince pai Bens Archeologjics dal Friûl-V.J., de Societât Furlane di Archeologjie e dal Dipartiment di Storie e Tutele dai Bens Culturâi de Universitât dal Friûl, e varà ancje une relatore a mi une vore cjare, che juste îr si è laureade in Archeologjie te nestre universitât, Laura Gerri di S.Denêl, amie e compagne di cors...augurons e compliments femine! :)
2 commenti:
- mike ha detto...
-
Venu, sei un mito =)! Grasie femine, ti voi tant ben!!!
- 11 marzo 2011 21:45
- gelostellato ha detto...
-
ahahaha
foto maraveose! :)
- 24 marzo 2011 23:07


text:
Bai tradizionâi catalans
Domenie passade a Castellar del Vallès a àn fat bai popolârs inte schirie di manifestazions de "Maratone" par tirâ sù bêçs pe ricercje mediche su lis malatiis dal cûr.
Une biele ocasion par viodi esemplis di folclôr catalan: ca us met un "ball de bastons" e une "cobla".
Eletrocjadene di Nadâl
Ancje jo o cjapi sù la cjadene di Nadâl dai simpaticons dal blog Corona's! Ve chi lis mês rispuestis:
Tre adietîfs par descrivi il to blog:
Personâl, fotografic, viazadôr.
Trops blogarìns âstu cognossût di persone?
O disarès trê o cuatri, ma ju cognossevi za prime che a vessin metût sù un blog.
Cuâl blogarin varessitu gust di cognossi di persone?
Janez, il so blog furlan e sloven al è propit biel, e magari e sarès la volte che o tachi a studiâ un tic di sloven.
Cuâl isal il prin blog che tu leis a buinore?
In gjenar, ancje se no simpri a buinore, chel di Christian e po dopo chei altris furlans!
Di cuâl blog tu fiestezaressistu la sieradure?
Cun dut il rispiet (che al merete, ...alore no sai trop), Paolo Ciani: se al sparìs il so blog al vûl dî che invezit di dî stupidagjinis tal mont de politiche magari al è tornât a cjase a fâ alc di bon.
Fâs il talent scout: lance un zovin blogarin-promesse.
Dificil: o ai pôc timp par zirâ a cjatâ gnove int, ma o soi sigûr che se al ven fûr alc di gnûf che al merete lu cjati li dal Furlanist.


text:
Undis mieçs
di comunicazion (Radiofusión, Valminor.info, Novas da Galiza, Praza
Pública, Galicia Confidencial, Sermos Galiza, Certo, Que Pasa na
Costa, O compás da Costa, Tempos Novos e Nova Peneira) a àn metude
sù la Associazion dai media par galizian che e je stade presentade
in maniere uficiâl ai 16 di Mai a Sant Jacum di Galizie (Santiago de
Compostela). I obietîfs principâi de gnove realtât a son chei di
infuartî la presince dal galizian in dute la societât e massime
intai mieçs di comunicazion, e di cjatâ fûr gnovis stradis di
finanziament che a permetin di fâ gjornalisim par galizian in
maniere dignitose. Une des primis azions in program e je chê di
vierzi canâi di dialic cu lis aministrazions publichis, cui partîts
e cu lis organizazions professionâls par svilupâ une gnove leç su
la comunicazion istituzionâl che e tegni cont de pluralitât
linguistiche e dai media che le rapresentin. Intant de presentazion,
i fondadôrs de associazion a àn ricuardât che “O vin une lenghe
proprie, une culture che nus insiore, nus diferenzie e nus globalize,
une popolazion che e ame la sô tiere e une comunitât che nus ten
ducj adun; par chest no si pues fâ di mancul di mieçs di
comunicazion par galizian e al è sante scugne che i politics ju
rispietin e lis istituzions ju judin”.
Font:
Galicia Confidencial, 16/05/13


text:
Partî dai procès di pâs za inviâts par sburtâ une soluzion politiche ancje par chei conflits che a son inmò in vore. Al jere chest l’intindiment de conference inmaneade îr, alì de biblioteche marçane, dal Centri pe pâs dal comun di Vignesie cu la partecipazion, tra i altris, de avocate basche Jone Goirizelaia (in rapresentance de çampe indipendentiste basche), dal parlamentâr nordirlandês Raymond McCartney (dal dipartiment pai forescj dal Sinn Féin), de deputade curde Emine Ayna (presidente dal DTP, partît de comunitât curde in Turchie), di Irfan Dundar (avocat di Abdullah Ocalan), e dal avocat sudafrican Brian Currin (che al è intervignût tant che mediatôr ancje intai conflits de Irlande dal Nord, dal Sri Lanka e dal Paîs Basc).
Il moment plui impuartant de zornade al è stât, dal sigûr, chel de leture dal document “Un prin pas pal procès democratic: principis e volontât de çampe indipendentiste basche” de bande di Jone Goirizelaia. Une leture che e je stade fate intal stes moment ancje a Altsasu, intal Paîs Basc, di passe un centenâr di rapresentants de ezkerra abertzale. Si trate di un document in siet ponts che al met lis fondis par une gnove propueste di soluzion politiche dal conflit che e fâs siei i principis di Mitchell (che pe soluzion dal conflit a previodin dome l’ûs di struments democratics e la rinuncie a doprâ la fuarce) che a vevin permetût di inviâ il procès di pâs in Irlande dal Nord.
E je une propueste significative e gnove che e varès di jessi cjapade sù, no dome dai guviers interessâts in maniere direte dal conflit, ma ancje di chei altris stâts europeans, al à comentât l’avocat Brian Currin che al à metût a disposizion la sô esperience di mediatôr internazionâl. Par Currin cumò si à di preparâ il teren par imbastî un procès politic par risolvi il conflit, cuntune tregue de bande di ETA, ma ancje cu la liberazion dai rapresentants de çampe indipendentiste basche che a son stât arestâts intant che a preparavin chest document e cu la abolizion de leç spagnole sui partîts. L’avocat sudafrican, dut câs, al à mostrât diviers dubis su la volontât reâl dal guvier spagnûl di cjapâ il troi de soluzion politiche dal conflit.
La fonde par inviâ un procès di pâs e passe pal ricognossiment dal aversari e pe eliminazion di precondizions par inviâ lis tratativis, al à dite Currin. Un tant al vâl pal Paîs Basc, ma ancje pal Kurdistan. Propit i rapresentants curdis a àn fat il pont su la situazion di repression che a son daûr a patî e sul dinei totâl de lôr esistence tant che popul de bande des autoritâts turchis. Dut câs, a àn ancje presentât i lôr indreçaments par une soluzion politiche dal conflit che e passe par un procès di autodeterminazion interne, ven a dî: ricognossiment nazionâl, plene autonomie, ma cence rivâ a di une indipendence dal Kurdistan.
di Carli Pup


text: La Pro Loco di Gurize e la Gossmann Edizions, cul patrocini dal Comun di Gurize, a organizin la manifestazion di Autun "Gorizia presenta". Par cuatri vinars, tacant dal 28 di Otubar e lant a sierâ cul 18 di Novembar, aes sîs daspò di misdì, inte sale Dora Bassi (vie Garibladi 7), cuatri autôrs diviers a presentaran i lôr libris, cun moments di musiche curâts de Academie Musicâl Citât di Gurize insiemi cul Theremin Guitar Quartet. Si tache, duncje, cul ultin vinars di Otubar, cun "I segreti dell'Ochrana" di Gianluca Scagnetti, par lâ indenant vinars 4 di Novembar cun "Valandra!" de scritore Francesca Raffaella Guerra, vinars 11 di Novembar cun "L'amore come crimine lieve" di Gianni Spizzo, par finì vinars 18 di Novembar cun "La cena dei disonesti" de scritore Alessandra Marc (la autore e darà i siei vuadagns ae AGMEN). Si podarà ancje viodi la mostre fotografiche de Associazion Musicâl Mitteldream e lis sculturis di Sergio Pacori. la jentrade no si paie.


text:
Buine part
dai intervents che si son sintûts inte suaze de edizion diesime
cuinte dai Incuintris pe normalizazion linguistiche che si son
tignûts ai 18 e ai 19 di Avrîl a Sant Jacum di Galizie (Santiago de
Compostela) a àn batût sui problemis une vore grivis che la lenghe
galiziane si cjate a frontâ. Si trate di problemis leâts un a di
chel altri che a van dal vualivament puartât de globalizazion ae
roture intal passaç de lenghe di une gjenerazion a chê altre, de
pierdite gruesse intal numar di chei che le fevelin al model
linguistic imponût dal stât. Intant dai incuintris si à dite ancje
che al covente cambiâ lis politichis linguistichis metudis in vore
fin cumò parcè che, a trente agns di distance de leç di
normalizazion linguistiche, l’aspiet plui dramatic al è chel de
rinuncie de bande des istituzions a meti in vore i principis stes de
normalizazion.
Font:
Galicia Hoxe, 19/04/13


text:
L’esecutîf de Comunitât Autonome Basche, vuidât dal socialist Patxi López, al à fat savê che al cambiarà il decret sui dirits linguistics dai consumadôrs. In pratiche si gjavaran vie lis sanzions previodudis pes aziendis che no garantissin il rispiet dai dirits linguistics dai bascs. Dal moment che il procès di modifiche al domande un pôc di timp, il guvier basc al à decidût di spostâ di un an indenant la jentrade in vore dal decret che al varès vût di deventâ operatîf ai 17 di Lui. Dal moment che lis multis no saran plui in vore, al reste di capî cemût che si sanzionarà chês impresis che a cjapin bêçs par svilupâ l’ûs de lenghe basche, ma po ju doprin par altris fins.
Font: Gara, 23/07/10


text:
Fær Øer: referendum costituzionâl tal 2010
Contrari des previsions che a fevelavin di continuitât intal guvier des isulis Fær Øer, daspò des ultimis elezions che a àn puartât a di un pas indenant pai partîts che a sburtin pe indipendence de Danimarcje si à formât une gnove aleance di guvier che e met adun il Partît Republican (indipendentist), il Partît Socialdemocratic e il Partît dal Centri. La presidence dal gnûf guvier e je lade al socialdemocratic Jóannes Eidesgaard, ma cuatri dai siet ministris a partegnin al Partît Republican che tes elezions di Zenâr al à cjapât la maiorance relative. Intal acuardi di guvier si previôt ancje di davuelzi un referendum dentri dal 2010 par sintî la popolazion in mert al sisteme miôr di autoguvier pes isulis. Intant il ministri pai forescj Høgni Hoydal, che al vuide ancje i republicans, al à za tacât a movisi par puartâ indenant la adesion des Fær Øer in forme indipendente a diviers sogjets sorenazionâi tant che la Associazion Europeane dal Cumierç Libar (là che a son dentri Islande, Norvegje, Svuizare e Liechtenstein), la Unesco e la Organizazion Mondiâl pal Cumierç.
Font: Mon Divers, 06/02/08


text:
venerdì 31 ottobre 2014
31a Rassegna dal Teatri Furlan - Voleson 8-15-22-29 Novembar
In cheste edizion, che e tache il 8 di Novembar e continue il 15-22 e 29, il Circul Culturâl Erasmo di Valvason al à il plasè di presentâ al public dôs Compagnijes teatrâi che no si son mai esibidis a Voleson. Cun lôr si tache e si siere la Rassegne, si trate di "La pipinate" di Sclaunic e "Buine Blave" di ...Mortean.
Ta prime serade la compagnie teatrâl, che e fâs part dal Circul Culturâl e Ricreatîf “La pipinate”, e puartarà la comedie brilante “Mi tocje ancje paià las tasses” gjavade fûr dal test par talian di Roberto Fera e voltade par furlan da Maura Coppino e regjie di Giuseppe Serafini; il grop al è atîf dal 1980 e in ocasion de Rassegne teatrâl di Listize al propon ogni an une gnove rapresentazion teatrâl.
Il 15 di Novembar e sarà la volte dal Grop Art Filodramatica“Quintino Ronchi” di San Denêl, la compagnie e à une lungje tradizion teatrâl cun origjinis fin dal 1967 e in chest mieç secul di vite e à metût in sene almancul une cincuantine di oparis, dutis par furlan, cun spetacui tant che in Friûl che in cetantis citâts talianis e forestis. Il test de comedie in trê ats “Fûr stagjon” al è stât scrit da Michela Romanello, component da stesse Compagnie e la regjie a è di Gianfranco Milillo.
Si larà indenant il 22 di Novembar cun la Compagnie Teatrâl“Clâr di lune” di Bertiûl e la comedie “Sespis”, il test al è par cure de compagnie e cun la regjie di Loredana Fabbro. Come in ogni comedie ancje in chest test e saltin fûr une cierte morâl e cualchi riflession; in chest câs un barbe benestant e vedran al vûl meti ae prove lis gnecis sul pericul di pierdi la ereditât, framieç colps di sene, personaçs inspietâts e progjets a sorprese si scuvierzarà che no simpri dut al è come ch'al pues someâ.
In conclusion de Rassegne, organizade in colaborazion de Associazion Teatrâl Furlane, che met adun la plui part des compagniis teatrâi amatoriâi de nestre Regjon, te serade dal 29 di Novembar la Compagnie “Buine Blave” che non podeve che rivà di Mortean, e presentarà a Voleson une comedie di Gianni Gregoricchio, comediograf furlan che nus â lassâts tal 2007 e che traviers i siei scrits in lenghe furlane al à simpri savût rivâ tal cûr de int ancje su dificii temis sociâi. Il spetacul dal titul “Alde dai fruts”, al conte la storie di un personaçs intens e dramatics, Alde. che e je tal stes timp candide te so semplicitât e tal so amôr pe vite, ma ancje passionâl, leade ai valôrs di cheste tiere come la cjase, il fogolâr, la contentece des ridadis dai fruts.
Ducj i spetacui e saran li da l'Auditorium des Scuelis Mezanis di Voleson as 8.30 sot sere.-
Pubblicato da ERASMO DI VALVASON CIRCOLO a 00:28
Iscriviti a: Commenti sul post (Atom)


text:
Ossezie e Abkhazie: daspò dai scuintris si infuartìs la voie di indipendence
Ai 16 di Avost, la zornade daspò che al jere za stât fat dal president gjeorgjan Mikhail Saakashvili, ancje il president rus Dimitri Medvedev al à sotscrit il plan in sîs ponts fat indenant de Union Europeane par meti fin al conflit armât che si veve impiât cualchi zornade prime daspò di un aument progressîf de tension jenfri Gjeorgjie e Russie su la Ossezie meridionâl. Il document al previôt l’impegn des parts in cause a no doprâ la fuarce e a meti fin a ducj i combatiments, cul ritîr dal esercit gjeorgjan intes casermis e di chel rus su lis posizions tignudis prime dal sclop de vuere, e a permeti che i jutoris umanitaris a rivin tes zonis fiscadis dal conflit. Cun di plui, il plan al dîs che si varà di vierzi un dibatiment internazionâl sul status de Ossezie meridionâl e de Abkhazie. Cundut a chel, la situazion e reste malsigure e a son segnaladis inmò azions armadis ca e là.
Su lis resons che a son daûr di chest gnûf sclop dal conflit lis versions a son diviersis. Cun di fat, i gjeorgjans a fevelin di agression russe, intant che i rus a disin di vê rispuindût ai atacs des trupis gjeorgjanis cuintri de Ossezie meridionâl. Al centri di dut a saressin, di fat, la Ossezie meridionâl e la Abkhazie: dôs regjons storichis là che a vivin popolazions diviersis di chês gjeorgjanis par lenghe, culture, e v.i. che za dai agns ’90 dal secul stât si son autoproclamadis republichis indipendentis. Une indipendence di fat che no ven ricognossude ni de Gjeorgjie che e rivendiche la plene sovranitât su chescj teritoris, ni di chei altris stâts dal mont, ma che e gjolt de protezion militâr de Russie. Cu la implosion de Union Sovietiche e de proclamazion de indipendence de Gjeorgjie, la Ossezie si è cjatade taiade in doi, cu la part setentrionâl ricognossude tant che republiche inte suaze de Russie e chê meridionâl sot de Gjeorgjie. Une situazion che no je mai stade acetade dai ossêts meridionâi e nancje dai abkhazis che a rivendichin la plene indipendence dai lôr teritoris. Tal câs de Ossezie meridionâl, che intal Novembar dal 2006 e à ancje tignût un referendum là che il 95% dai votants al à dite di sì ae indipendence, une altre alternative judicade pussibile e je chê de riunificazion cu la part setentrionâl de regjon inte suaze de Russie.
Daûr di cheste situazion – che si pues insuazâ inte lote pe autodeterminazion puartade indenant, cun formis une vore diviersis tra di lôr, di cetantis nazionalitâts minorizadis ancje inte Europe ocidentâl – si platin però ancje interès di nature economiche e strategjiche di bande di altris stâts che a doprin la difese dai dirits di chestis comunitâts dome tant che scuse. Tal câs specific, la Russie di une bande e judiche la politiche – ancje militâr – filoamericane de Gjeorgjie une provocazion e di chê altre e je preocupade pes consecuencis economics che le colpiressin cui oleodots che si vûl fâ passâ tal teritori gjeorgjan. I Stâts Unîts, invezit, a puartin indenant za di agns une politiche simpri plui fuarte di inclusion des ex republichis sovietichis inte aree di influence dal Pat Atlantic e di svilup di percors energjetics che a tain fûr la Russie (ma ancje Cine e Iran) sei sul front caucasic, sei su chel de Asie centrâl (là che, duncje, a cuistin une impuartance di fonde Afghanistan e Pakistan). Al è just di ricuardâ che chê stesse Russie che vuê e volarès presentâsi tant che la protetore des nazionalitâts tibiadis (Ossezie meridionâl e Abkhazie) e je la stesse che e je responsabile di une vere politiche di gjenocidi in Cecenie, de “vuere sporcje” (come che le definìs la organizazion internazionâl Human Rights Watch) in Ingussezie, e di violencis cuintri altris comunitâts minorizadis tant che i Mari. I Stâts Unîts, che par bocje dal lôr president a àn declarât che Abkhazie e Ossezie meridionâl a son gjeorgjanis e no puedin vê la indipendence, a son i stes che invezit a àn fat di dut par rivâ ae indipendence dal Cossovo e a son tra i prins a vêle ricognossude.
Propit la vicende dal Cossovo e veve tornât a impiâ lis sperancis di indipendence par ossêts meridionâi e abkhazis. Di fat, la pussibilitât di vignî a pats cu la Gjeorgjie e ven judicade impussibile: il president de Republiche abkhaze, Sergei Bagapsh, al spieghe che “la Gjeorgjie e je indipendente a pene di 18 agns, ma e à za fat siet vueris cuintri de Abkhazie”. Une posizion, la sô, condividude ancje dal president de Ossezie meridionâl, Eduard Kokoity, che al spere che cumò, come che al previôt il plan european, si puedi rivâ a di un acuardi internazionâl sul avignî des dôs Republichis autoproclamadis. Ancje se, al zonte Bagapsh, intant di chest ultin conflit si à viodût a clâr che la ONU no je une garanzie cuintri des agressions militârs gjeorgjanis.
Font: Gara, 16/08/08; Vilaweb, 16/08/08; Nationalia, 14/08/08; La Repubblica, 13-16/08/08


text:
Traspuart
Par traspuarts si intint il moviment di oms o marcjanziis di un puest a chel altri. La peraule e derive di chês latinis trans (a traviers) e portare (puartâ). Il setôr dai traspuarts al pues jessi dividût in trê bandis val a stâi infrastruturis, veicui e gjestion. Une altre distinzion ca ven doprade e je chê fra traspuarts publics e traspuarts privâts.
Tabele dai contignûts
Infrastruturis[cambie | modifiche il codiç]
Lis infrastruturis a son lis viis di comunicazion come lis stradis, lis feroviis, i canai, e v.i., e i ponts di partence e di rivade come lis stazions, i puarts, i aeropuarts, lis fermadis dai autobus e v.i.. A progjetâ lis infrastruturis e la rêt dai traspuarts e pense la inzegnerie civîl e la inzegnerie dai traspuarts.
Veicui[cambie | modifiche il codiç]
I veicui a son i mieç ca si doprin par movisi e par puartà la robe. Su stradis fatis apueste (stradis asfaltadis o feroviis) si doprin lis machinis, i camions e i trenos. Invezit i aereos o lis nâfs a son plui libars di spostasi ancje se si doprin des rotis convenzionalis. Il progjet dai veicui al ven fat de inzegnerie mecaniche, de inzegnerie aeronautiche, de inzegnerie feroviarie e de inzegnerie navâl.
Tips di veicui[cambie | modifiche il codiç]
Non motorizâts[cambie | modifiche il codiç]
Motorizâts[cambie | modifiche il codiç]
Gjestion dai traspuarts[cambie | modifiche il codiç]
La gjestion e je materie de inzegnerie dai traspuarts e de inzegnerie dai sistemis e e studie sedi lis misuris di sigurece sedi lis politichis di finanziament e i presits di meti.
Traspuarts publics e privâts[cambie | modifiche il codiç]
La distinzion che si fâs a secont dal paron de rêt al puarte a fevelà di traspuarts publics e traspuarts privâts. Chei publics a àn une funzion sociâl oltri che economiche e a cirin di garantî a ducj i components de comunitât la pussibilitât di movisi. Chei privâts a son comandâts dai singui, in chest câs dispès a son plui impuartant i elements di economicitât e di sparagn.
Leams[cambie | modifiche il codiç]
- Statistichis sui traspuarts europeans - Eurostat par inglês.


text:
Inte suaze
dal dibatiment sul decentrament e su la riforme teritoriâl dal stât
francês a jentrin ancje lis lenghis minorizadis. A puartâ la
cuistion su la taule e je la Comission su lis lenghis e lis culturis
regjonâls de Associazion des Regjons de France che e à presentât
aes istituzions statâls un document uficiâl su chest teme. Intal
test si rivendiche la centralitât des Regjons intes politichis
linguistichis, ma si invide il stât centrâl a fâ la sô part, a
tacâ de ratifiche de Cjarte europeane des lenghis regjonâls o
minoritariis e de aprovazion di une leç cuadri pal ricognossiment
des lenghis minorizadis. Sul front de educazion si propon un regjim
condividût di intervent jenfri stât e regjons, cul prin a ocupâsi
di formazion e reclutament dai insegnants e lis secondis a coordenâ
la gjestion dal insegnament sul teritori. La Comission e propon po di
svilupâ i uficis pes lenghis là che no son o infuartî chei che za
a esistin come intal câs alsazian, breton e basc. Si invide po il
guvier francês a svilupâ un servizi public audiovisîf ancje pes
lenghis minorizadis feveladis intal stât francês.
Font:
Régions et Peuples Solidaires, 09/10/12


text:
30 nov 2009
Jò e Toni
Jó ch'o soi stât tirât sù daes muiniis e dai prêdis, so lèi ce ch'al dîs Toni Beline sui soi agns tal seminari, o mi sint di cjase. Dome ch'o no capís il parcé che cuant che o lu dîs jó o mi cjati come un marzian su le lune e invezit sa lu dîs lui, al é come s'al fós le predicje de domenie di buinore. Dut câs, al mi varès plasût ch'al fós stât scomunicât, cussí o varès fat dut par lâ a tignii companie. Ma no l'é stât scomunicât, alore no scrivarai nissun libri sù nissune fabriche. Andé avonde cussí.
Io che sono stato cresciuto e allevato dalle suore e dai preti, leggendo ció che scrive Antonio Bellina sui suoi anni di semianirista, cuasi mi fa sentire a casa. Soltanto non capisco il perché, se lo dico io, sembro ad un marziano sulla luna ed in vece se lo dice lui sembra solo ad una predica di una messa domenicale. Comunque, se fosse stato scomunicato, l'avrei raggiunto a tutti i costi. Ma non é stato. Allora non scriveró nessun libro su nessuna fabbrica. Ce ne sono già abbastanza.
28 nov 2009
L'ûltin dai furlans / L'ultimo dei moicani
Achi di cent agns, chest blog al sarà forsit deventât une testemoniance di cê ch'al podeve jessi un dai ûltims furlans ma prime ch'al sucedi, o scuen zontâ ancjemó alc. Intant ch'o si domandais se sí o nó o vês di continuâ a lèi o scoltâ o cjalâ ce ch'al mi sucêt tal cjâf o podês scomenzâ a zujâ cul gno gnûf gadget achi dongje in âlt a diestre. Scriveit une peraule e fracait cerca par vê le rispueste.
So sês omps, di sigûr che le peraule frice o le cjatarês e so sês plevans, di sigûr o cjatarês ancje un ostie ma so sês feminis, nuie di grâf, il vuestri andicap a é une cualitât:Baste ch'o mi disedis cuâl pearaule che no vês cjatât:-)
Tra cento anni, questo blog sarà forse sparito per mancanza di petrolio nel mio cervello o per mancanza di elettricità nel mio computer. Se non fosse cosí, mi preparo a passare ai posteri come l'ultimo dei moicani nati tra le ghiaie del Tagliamento. Mentre vi chiedete perché leggere, ascoltare o guardare quello che mi succede in mente potete già incominciare a giocare col nuovo gadget appena aggiunto qua sopra a destra. Scrivete una parola e poi con un clic sul cerca troverete le risposte. Se siete maschi, di sicuro che troverete la parola figa e se siete preti , di sicuro anche come si dice in friulano la stessa cosa, ma se siete donne, (alle suore non ci credo più) niente di grave, il vostro andicap é una qualità:
Basta dirmi la parola che non avrete trovato:-)
27 nov 2009
Bye bye o dai dai Dubai?
A nol é tant che tornant da Milan, o ieri tal aereo cun tune violiniste che lavorave te orchestre dal hotel a 7 stelis Burj al Arab l'unic al mont a vê 7 stelis e un cjamp di tennis sospindût in somp dal gratecîl. A mi diseve che par lâ a lavorâ alà, a veve fat un grum di formalitâts e fintramai, a i vevin domandât dutis lis rôbis che i plasevin mangjâ e chês che no i plasevin, dut ce che i plaseve bevi o no, e ce musiche che i plaseve di sintî. Come che stave tal hotel, ducj a vevin dirit di sei tratâts come i clients.Dome che jê a no podeve vê nissune relazion cui oms sot pene di pierdi il puest imediatamenti. A no varès podût nancje lâ cul sceik indulà che lis mulis a fasin le file parcé che par ogni taconade a ricêvin 1000$. Le sô vite alà a jere stade noiôse. Nuie museos, nue mostris, nue culture dome masagjos, piscine, sauna... ma dopo trê agns, a veve avonde bêçs par comprâsi un apartament. Dubai , a cor le vôs,al é in faliment.No, nol à mai vût petrolio come i vicins, dome l'idee di un sceik di fâ dal so paîs il plui lussuôs dal mont pai oms di afars e turiscj i plui siors .Une me amie a mi diseve che là al fâs cussí cjâlt che par stâ in cjase a scuegnin vistîsi e invezit par lâ fûr, divieviestîsi a mi faseve dûl parce che da trê agns, ogni vôlte che a si cjate un murôs lui al piert il lavôr. Cumó ch'a à cjatât un inzegnîr inglês di Dubai, ce sucedaraial?Par savê di plui lait achi.
Dubai ha 59 miliardi di debiti ed ha chiesto sei mesi per poter riprendere il respiro.Che questo abbia subito fatto calare le borse nel mondo del 3% e che sia motivato, non lo so. Io aspetterei.L'arabo, in genere, é conosciuto per le sue grandi doti di mercante che condivide con gli ebbrei. Peró, in genere é anche molto generoso ed ama lo sfarzo. A Dubai, i soggetti di sua maestà lo sheicco bianco, hanno molti privilegi già alla nascita. Basta che un figlio riceva il suo nome di Mohamed e suo padre riceve una macchina. Due Mohamed = due macchine, e via via. Se poi vuole andare a studiare all'estero puó andare anche a Cambridge, tutto sarà pagato dall'emirato. A questo punto chi non vorrebbe essere emigrato? Ebbene, molto pochi colgono l'occasione di diventare specialista in qualsiasi cosa.
Il fatto é che se ci sono poveri a Dubai, nessuno li vede. Anche un povero ha diritto ad una casa e se la casa é troppo piccola ne puó chiedere una più grande. Allora perché far sforzi a studiare? Quando non c'é fame, non c'é bisogno. Ma lo sceicco persiste nel voler far di Dubai il centro d'attrazione della terra sia per i turisti fortunati che per gli uomini d'affari. Qua s'importa di tutto e si esporta anche senza importare. Materie prime e petrolio in testa. Ma quale petrolio? Quello dei vicini perché a Dubai non ce n'é. Comunquessia, i grattacieli crescono come funghi in un deserto che più deserto di cosí si muore.Tutta l'acqua viene dal mare e solo adesso incominciano ad utilizzare i pannelli fotovoltaici per l'elettricità. Immaginate il 2CDE building coi suoi poveri 40 piani che ha
davanti alle torri di 800m e perfino un chilometro di altezza...Che vergogna, solo 116m di altezza!
Ma no, qua ad ogni piano, gli appartamenti o hanno un giardino o una piscina. Quanto costi l'acqua dipende da quanto si consuma ma si arriva presto ai mille € al mese. Ma ci sono anche quartieri più popolari per via che tutti gli operai dell'edilizia e gli addetti ai servizi sono stranieri. A questo punto
ci si chiede cosa venga a farci il più bel palazzo per l'opera del mondo a Dubai. Mah. Di sicuro, sperano che con i grandi spettacoli possano importare anche i clienti. Al centro sportivo più grande del mondo, c'é già il campo privato del Manchester United ma per quanto tempo? Questa smisura sembra impossibile ma guardando le foto si vede poco di ció che sia. Per saperne di più...
Fai un clic per vedere il video corto ma esplicito
26 nov 2009
Il dûl improibît / La compassione proibita
Nissun nol sà s’al jere un duc o dome un muc ma al veve di sei avonde ben parcé ch’al veve maridât le fie di un re e che so fi, come lui, prime di deventâ sant, al jere deventât vescuf di Liegi. La lejende su di lui a é nassude tal 1250, plui di cinc cent agns dopo ch’al jere muart. Di ce storie si tratie ? Sant Ubert, patron dai cjaçadôrs e dai muardût dai cjans rabiôs al é nassût tal 600 e alc al timp dai « rois faineants » rés pucefadiis e ancje lui al passave il so timp dome a lâ a cjace.
Ma une dí a i é vignude une vision :
En cerf cun tune crôs luminôse jenfri i cuars . Rôbis da mats, ma d’in chê dí al si é mitût a fâ le cort al vescuf di Liegi. Cussí cuant ch’al é muart il vescuf al é lât sù lui. A partî di aí, a si à plui informazions. Tal paisut, al à fat fasint sù une glêsie pal vescuf muart che, dopo ch’al sedi deventât sant, al à scomençât a tirâ plen di pelegrins. E il paisut al é deventât une ponto di sitât. Muart ancje lui, al é lât sù vescuf so fi. Ce biel chest ! Ma il biel al é ch’al é deventât sant ancje chel.
Da murî da ridi so savin che Ubert al é deventât sant cui miracui che cualchi biograf interessât a i veve mitût sul so cont e a si dîs ancje che le storie dal cerf a sedi stade robade ae storie di un’âltri sant : Sant Arnolf da Metz e san Bonifaç dal caz o di no sai cuâl Italie medievâl.
Cent agns pluii tart, a Andage, un âltri paisut piçul piçul indulà ch’a in d’ere un convent grant grant, a son rivâts a vê il cuarp dal santon dai cuars e d’in chê dí, il paisut al si é clamât Saint Hubert e al é deventât cognossût tal mont intîr. Ancjemó vuê, lui ai let su internet, ogni ant, un centenâr di muardûts da cjans rabiôs, a van a fâsi benedî in te basiliche che date dal 1500, e a si dîs che da 800 agns, nissun al vedi cjapât le rabie. Rôbis da no crodi. S’o lais a Saint Hubert un 24 di novembar par vie di une rabie o saltarês fûr plens di borie di vê stât a mangjâ tal ristorant ‘le saint Hubert’ dopo vê stât a preâ te glêsie. Ma cun dutis lis messis pai cjaçadôrs, cui puedial dî che so mangjais il sanc e il cuarp dal cierf o no fasês le comunion ?
Daspó, se in chel dí, tant ch’o mateais cul vêri dal aperitîf al bar o cjalais te television ce che fasin in Nepal ogni cinc agns o no varês plui nissun dûl, nissune pietât, nissune compassion, dome voe di cerçâ ancje vuâltris che cjar nêre inteneride cun mil precauzions par faus dismenteâ cul bordeaux , sêti il Katmandù dai pacifiscj che i 200 mil anemâi sacrificâts in tun colp di bant dome parcé che a crodin che cussí a varan le prosperitât. Dopodut, dutis lis scûsis a son buinis par copâ dal moment che il motîf al à alc di sant e lis messis celebradis pai vescufs in Italie pai cjaçadôrs a no son nuie di nuie. Nuie !
Per l’apertura della caccia, ero a Saint Hubert. La capitale europea della caccia che secondo la leggenda fino a che i protestanti non devastassero la chiesa nel 1558, c’era ancora il corpo intatto di Uberto stesso.
Nelle foreste vicine, i cervi sono in libertà, Come al medio evo ? No, la loro libertà adesso é sorvegliata, Organizzata. Devono pur finire nei piatti di tutti i ristoranti della regione, no ? Dopotutto, qui , i cacciatori sono protetti da un santo locale:-) Che la carne sia migliore perché é santificata, non lo so.
La leggenda di san Uberto, nasce nel 1250. Ossia 525 anni dopo la sua morte e dice che da duca, sia diventato prima eremita in un deserto del nord Europa (Sic), poi vescovo e poi santo dal giorno in cui, cacciatore impenitente ebbe un'apparizione strana: Un cervo con una croce tra le corna. Forse avrebbe potuto diventare il santo dei cornuti ma invece é diventato il santo dei cacciatori. E stato anche provato che la biografia di Uberto é stata copiata quasi punto per punto dalla biografia di san Arnolfo da Metz e san Bonifacio da non so che Corsica scritte già nel 7° secolo. Perfino i tre miracoli principali sono uguali.
Nella basilica del 500, c'é anche la scultura lignea del cervo.
Questa leggenda, é appena buona per fare fumetti per i bambini e ninnoli per i turisti ma come al medio evo, anche gli adulti sono pronti a credere qualsiasi cosa dal momento che in chiesa o in testa, ci si dà una scusa.
Che siate credenti o non credenti, se passate di là andrete prima a visitar la chiesona tutta fatta di pietra e di marmo e poi finirete sulla piazza principale, al restaurant Le Saint Hubert, tutto fatto di piatti di selvaggina.
Aspettando l’aperitivo al bar, col ditino per aria e il bicchiere in mano, dando uno sguardo allo schermo senza suono vedrete che in Nepal, proprio vicino a Katmandù, la méta dei pacifisti, per via di altre credenze, si sgozzeranno davanti ad un pubblico affascinato, 200 mila animali per invocare la prosperità.Allora, cosa v’importa delle messe celebrate da vescovi per i cacciatori ? Qua, all’apertura della caccia il piatto principale é il ragù o la bistecca di cervo con un carpaccio al prosciutto di cinghiale per entrata.
Un buon bordeaux vi aiuterà a fare una preghiera per dimenticare semmai avete una croce in testa o per dire una bestemmia se invece avete la testa in croce. Se poi volete far polemiche sul si o nó delle messe celebrate all’occasione dell’apertura della caccia, sul web c’é spazio per tutti e ogni giorno ce n’é una nuova.


text:
Amsterdam
Amsterdam e je la capitâl dai Paîs Bas (ancje se la sede dal guvier si cjate a Den Haag). E je logade tal Ovest dal paîs, a 20 km dal Mâr dal Nord e su lis rivis dal IJ. Dal pont di viste aministratîf, e fâs part de provincie de Olande setentrionâl.
E je la citât plui grande dal paîs, impuartant centri culturâl e finanziari; e costituìs il nucli nord dal Randstad.
Il non al ven di Amstel dam, ven a stâi dighe sul flum Amsterdam. Nassude come paisut di pescjadôrs tal XII secul, e deventà un centri impuartant pe finance, il cumierç e i diamants. Vuê e je ancje une mete turistiche, pai siei museus (Rijksmuseum, Van Gogh museum), il distret a lûs rossis, i coffee shop e i tancj cjanâi, tant che e ven clamade "la Vignesie dal nord".
Leams esternis[cambie | modifiche il codiç]
- Model:Nl (inglês) Il sît uficiâl
- Dutch News in English (inglês)


text:
Medaiis di camote cun scuete fumade
Ingredients par 4 personis:
600 grams di camotis (cemût che a disin lis patatis dolcis a Colonia Caroya)
2 ûf
6 sedons di farine
sâl
pevar
pan gratât
spongje, par fridi
1 spi di ai
scuete fumade gratade
Si cuein lis camotis (bulidis o rustidis) si spelin e si frachin ben, fasint come une paste tenare, si zonte e si messede l'ûf, la farine, un pôc di sâl e pevar. Si messede dut ben e si cjape sù une sedon di chê paste e si fâs colâ tal pan gratât, formant une medaie taronde cu lis mans.
Si fâs cussì a sedonadis une biele cuantitât di medaiis e dopo si metin a fridi te spongje cjalde, li che si lasse l'ai che al dedi savôr.
Une volte fritis si metin tal plat e si grate parsore scuete fumade, che se e je buine cul dolç de coce, ancje cun chel des camotis e sta benon.
Pal vin di bevi dongje (e se al fos il câs di une bire...?), mi rimet come simpri ae sommelier furlane, se e à timp...